KLASA: 604-01/21-01/003

URBROJ: 2178/01-39-03-21-02

Slavonski Brod, 23. prosinca 2021.

Na temelju odredbi Pravilnika o uvjetima i načinu ostvarivanja prava na stipendiju Sveučilišta u Slavonskom Brodu i Odluke Senata Sveučilišta u Slavonskom Brodu o raspisivanju javnog natječaja za dodjelu stipendija Sveučilišta u Slavonskom Brodu za akademsku 2021./2022. godinu KLASA: 604-01/21-01/003, URBROJ: 2178/01-39-01-21-01 od 22. prosinca 2021. godine, Sveučilište u Slavonskom Brodu raspisuje

**NATJEČAJ**

**ZA DODJELU STIPENDIJA REDOVITIM STUDENTIMA**

**PREDDIPLOMSKIH SVEUČILIŠNIH STUDIJA, DIPLOMSKIH SVEUČILIŠNIH STUDIJA, INTEGRIRANIH PREDDIPLOMSKIH I DIPLOMSKIH SVEUČILIŠNIH STUDIJA, PREDDIPLOMSKIH STRUČNIH STUDIJA I SPECIJALISTIČKIH DIPLOMSKIH STRUČNIH STUDIJA SVEUČILIŠTA U SLAVONSKOM BRODU**

**ZA AKAD. GOD. 2021./2022.**

1. **Stipendije Sveučilišta u Slavonskom Brodu u akad. god. 2021./2022.**

Stipendije Sveučilišta u Slavonskom Brodu za akad. god. 2021./2022. dodjeljuju se redovitim studentima preddiplomskih sveučilišnih studija, diplomskih sveučilišnih studija, integriranih preddiplomskih i diplomskih sveučilišnih studija, preddiplomskih stručnih studija i specijalističkih diplomskih stručnih studija Sveučilišta u dvije (2) kategorije:

1. kategorija: stipendije za izvrsne studente

2. kategorija: stipendije za studente slabijeg socijalno-ekonomskog statusa.

U 1. kategoriji: stipendije za izvrsne studente ukupno se dodjeljuju četiri (4) stipendije na način da se na svakoj od navedenih sastavnica Sveučilišta: Strojarskom fakultetu u Slavonskom Brodu, Odjelu društveno-humanističkih znanosti, Biotehničkom odjelu i Tehničkom odjelu, dodjeljuje po jedna (1) stipendija najbolje rangiranom studentu.

Ukoliko se u kategoriji stipendije za izvrsne studente ne prijave studenti s pojedine sastavnice Sveučilišta, stipendija će se dodijeliti prvom sljedećem studentu po propisanim kriterijima neovisno o pripadnosti sastavnici Sveučilišta, a do ukupnog broja stipendija koje se dodjeljuju (četiri) u ovoj kategoriji.

U 2. kategoriji: stipendije za studente slabijeg socijalno-ekonomskog statusa ukupno se dodjeljuje četiri (4) stipendije na način da će stipendije dobiti najbolje rangirani studenti neovisno o sastavnici Sveučilišta na kojoj studiraju.

Ukupni iznos pojedine stipendije iznosi 10.000,00 kn godišnje, a sredstva za sve stipendije osigurana su od strane Sveučilišta u Slavonskom Brodu. Stipendije se isplaćuju u deset (10) mjesečnih rata po 1.000,00 kn.

Studentima koji ostvare pravo na stipendiju retroaktivno će se isplatiti iznosi mjesečnih rata stipendije za vremensko razdoblje od 1. listopada 2021. godine do trenutka ostvarivanja prava na stipendiju.

1. **Stipendije Sveučilišta u Slavonskom Brodu u kategoriji stipendije za izvrsne studente**
2. Za dodjelu stipendije Sveučilišta u Slavonskom Brodu u kategoriji stipendije za izvrsne studente mogu se natjecati redoviti studenti preddiplomskih sveučilišnih studija, diplomskih sveučilišnih studija, integriranih preddiplomskih i diplomskih sveučilišnih studija, preddiplomskih stručnih studija i specijalističkih diplomskih stručnih studija Sveučilišta koji ispunjavaju sljedeće uvjete:
3. redoviti studenti 2. i 3. godine preddiplomskih studija Sveučilišta koji su u akademskoj godini koja prethodi godini za koju se podnosi zamolba (prethodnoj akademskoj godini) ostvarili 55 i više ECTS bodova, i koji tijekom studiranja na Sveučilištu nisu ponavljali niti jednu godinu studija,
4. redoviti studenti 1. i 2. godine diplomskih studija Sveučilišta koji su u akademskoj godini koja prethodi godini za koju se podnosi zamolba (prethodnoj akademskoj godini) ostvarili 55 i više ECTS bodova, i koji tijekom studiranja na Sveučilištu nisu ponavljali niti jednu godinu studija,
5. redoviti studenti od 2. godine nadalje, integriranih preddiplomskih i diplomskih sveučilišnih studija koji su u akademskoj godini koja prethodi godini za koju se podnosi zamolba (prethodnoj akademskoj godini) ostvarili 55 i više ECTS bodova, i koji tijekom studiranja na Sveučilištu nisu ponavljali niti jednu godinu studija,
6. studenti koji u akademskoj godini za koju se podnosi zamolba imaju reguliran status na Sveučilištu u Slavonskom Brodu (osim mirovanja obveza).
7. Ukoliko je student tijekom studiranja na Sveučilištu u Slavonskom Brodu ostvario (osvojio) neke od sljedećih elemenata: jedno od prva tri mjesta na državnom ili međunarodnom natjecanju iz područja struke koju studira, rektorovu ili dekanovu/pročelnikovu nagradu ili ima objavljene znanstvene ili stručne radove, dokaze o tome može priložiti uz prijavu na natječaj.
8. Rang-lista studenata koji su se prijavili na natječaj za dodjelu stipendija i koji udovoljavaju uvjetima iz stavka 1. ovoga članka određuje se izračunom kojim se ocjena svakog kolegija množi s pripadajućom vrijednosti ECTS bodova tog kolegija te se ukupan zbroj umnožaka podijeli sa zbrojem ukupno stečenih ECTS bodova na studiju.
9. Ako je više studenata ostvarilo isti broj bodova po navedenom kriteriju iz stavka 2. ovoga Natječaja, u obzir će se uzeti dokazi o postignutim dodatnim elementima navedenim u stavku 3. ovoga Natječaja.
10. Studentima s utvrđenim invaliditetom od 60 % i više, pri sastavljanju rang liste iz stavka 4. ovog članka ukupan umnožak se množi s 2.
11. Ukoliko neki od odabranih kandidata odustane od dobivene stipendije od trenutka utvrđivanja rang-liste do trenutka potpisivanja ugovora o stipendiranju, na njegovo mjesto dolazi prvi sljedeći po redu najbolje rangirani student.
12. **Stipendije Sveučilišta u Slavonskom Brodu u kategoriji stipendije za studente slabijeg socijalno-ekonomskog statusa**
13. Za dodjelu stipendije Sveučilišta u Slavonskom Brodu u kategoriji stipendije za studente slabijeg socijalno-ekonomskog statusa mogu se natjecati redoviti studenti preddiplomskih sveučilišnih studija, diplomskih sveučilišnih studija, integriranih preddiplomskih i diplomskih sveučilišnih studija, preddiplomskih stručnih studija i specijalističkih diplomskih stručnih studija Sveučilišta koji ispunjavaju sljedeće uvjete:
14. da prosječni mjesečni prihodi po članu obitelji ne prelaze 65 % proračunske osnovice koja se utvrđuje svake godine odgovarajućim propisom na razini Republike Hrvatske,
15. da dostave Izjavu o članovima obitelji u sklopu prijave na natječaj. Pod obitelji se podrazumijeva zajednica koju čine bračni ili izvanbračni drugovi, djeca i drugi srodnici koji zajedno žive na istom prebivalištu, privređuju, ostvaruju prihod na drugi način i troše ga zajedno. Članom obitelji smatra se i dijete koje ne živi na istom prebivalištu s obitelji, a nalazi se na školovanju, do završetka redovitog školovanja, a najkasnije do navršene 29. godine života.
16. Studenti su dužni dostaviti OIB-e članova obitelji ili vlastoručno potpisanu i ovjerenu izjavu da član obitelji nema OIB.
17. Bodovanje za stipendiju Sveučilišta za kategoriji stipendije za studente slabijeg socijalno-ekonomskog statusa provodi se na sljedeći način i na temelju sljedećih dokaza:

1. Za studenta koji mjesečno po članu obitelji ima 850,00 kuna ili manje prihoda priznaje se 1.500 bodova; od 850,01 do 950,00 kuna priznaje se 1.200 bodova; od 950,01 do 1.100,00 kuna priznaje se 900 bodova; od 1.100,01 do 1.250,00 kuna priznaje se 750 bodova; od 1.250,01 do 1.400,00 kuna priznaje se 600 bodova; od 1.400,01 do 1.550,00 kuna priznaje se 450 bodova; od 1.550,01 do 1.800,00 kuna priznaje se 300 bodova; od 1.800,01 do 65% proračunske osnovice priznaje se 150 bodova.

 - kao dokaz priložiti podatke o prihodima pojedinog člana obitelji u 2020. godini iz

 službene evidencije nadležne porezne uprave

 - u sklopu obrasca za prijavu na natječaj ispuniti Izjavu o članovima obitelji.

2. Za studenta koji je roditelj priznaje se po 300 bodova za svako dijete.

 - kao dokaz priložiti presliku rodnog lista djeteta.

3. Za studenta koji je roditelj i kojem je dijete preminulo priznaje se 550 bodova.

4. Za studenta kojem je jedan roditelj preminuo, nestao ili nepoznat priznaje se 550 bodova, a za studenta čija su oba roditelja preminula, nestala ili nepoznata ili je student bez odgovarajuće roditeljske skrbi priznaje se 1.100 bodova.

- kao dokaz priložiti presliku smrtnog lista roditelja, izvod iz matične knjige rođenih ili rodni list studenta (iz kojeg je vidljivo da je jedan roditelj nepoznat) odnosno potvrdu nadležnog tijela o nestaloj osobi ili presliku rješenja/potvrdu Centra za socijalnu skrb ili nadležne ustanove za studente koji su do punoljetnosti bili smješteni u dom socijalne skrbi ili udomiteljsku obitelj.

5. Za studenta koji ima brata ili sestru s teškoćama u razvoju prema zakonu koji regulira socijalnu skrb priznaje se po 300 bodova za svakog brata ili sestru.

- kao dokaz priložiti presliku rješenja o teškoćama u razvoju brata i/ili sestre izdanu od nadležne ustanove za mirovinsko osiguranje ili nalaz i mišljenje o vrsti i težini invaliditeta-oštećenja funkcionalnih sposobnosti koje izdaje nadležna ustanova za vještačenje.

6. Za studenta koji studira izvan mjesta prebivališta, a smješten je u studentskom domu, priznaje se 200 bodova, a za ostale studente koji studiraju izvan mjesta prebivališta priznaje se 300 bodova.

- kao dokaz priložiti odgovarajuću dokumentaciju koja potvrđuje da je student smješten u studentskom domu

7. Za studenta čija je obitelj korisnik zajamčene minimalne naknade prema zakonu koji regulira socijalnu skrb priznaje se 200 bodova.

 - kao dokaz priložiti potvrdu nadležnog Centra za socijalnu skrb

8. Za studente koji imaju oba roditelja s tjelesnim oštećenjima od 100 % priznaje se 300 bodova, a za jednog roditelja s tjelesnim oštećenjima od 100 % priznaje se 150 bodova.

 - kao dokaz priložiti presliku rješenja nadležne ustanove za mirovinsko osiguranje

9. Za studenta kojem su brat ili sestra predškolske dobi ili u sustavu redovitog osnovnoškolskog, srednjoškolskog i visokog obrazovanja priznaje se po 150 bodova za svakog brata ili sestru uz uvjet da žive u obitelji.

 - kao dokaz priložiti potvrdu obrazovne institucije u koju su brat ili sestra upisani

10. Za studenta s najmanje 60% utvrđenog tjelesnog i osjetilnog oštećenja, sukladno Uredbi o metodologiji vještačenja („Narodne novine“, broj: 67/17), priznaje se 300 bodova.

 - kao dokaz priložiti presliku odgovarajućeg rješenja nadležne institucije

11. Za studenta hrvatskog branitelja i studenta dijete hrvatskog branitelja iz Domovinskog rata sukladno zakonu koji regulira prava hrvatskih branitelja priznaje se 200 bodova.

- kao dokaz priložiti presliku odgovarajućeg akta (rješenja/potvrde/odluke) nadležne institucije kojim se dokazuje status hrvatskog branitelja odnosno djeteta hrvatskog branitelja iz Domovinskog rata sukladno zakonu koji regulira prava hrvatskih branitelja

1. Ako dva ili više studenata ostvare isti broj bodova na temelju stavka (3) ove točke Natječaja, prednost pri dodjeli stipendije Sveučilišta u kategoriji stipendije za studente slabijeg socijalno-ekonomskog statusa ostvarit će studenti koji imaju niži prihod po članu obitelji u skladu s stavkom 1. ove točke Natječaja.

 (5) Ukoliko neki od odabranih kandidata odustane od dobivene stipendije od trenutka utvrđivanja rang-liste do trenutka potpisivanja ugovora o stipendiranju, na njegovo mjesto dolazi prvi sljedeći po redu najbolje rangirani student.

1. **Na natječaj za dodjelu stipendije Sveučilišta u Slavonskom Brodu ni u jednoj od kategorija ne mogu se prijaviti studenti:**

1) koji su stekli manje od 45 ECTS bodova u prethodnoj akademskoj godini, osim ako je student upisan prvi put na prvu godinu studija;

2) koji su na tom studijskom programu ukupno stekli broj ECTS bodova koji podijeljen s brojem upisanih prethodnih akademskih godina iznosi manje od 40, ne uključujući tekuću akademsku godinu;

3) koji su u akademskoj godini prijave na natječaj drugi put u statusu redovitog studenta upisali prvu godinu studija na istoj razini studija (odnosi se isključivo na studente koji su u akademskoj godini prijave na natječaj promijenili studijski program);

4) koji su dva puta mijenjali i stoga tri puta u statusu redovitog studenta upisivali studijski program na istoj razini studija;

5) koji su već stekli kvalifikaciju na razini studija na koju su upisani.

U naprijed navedene uvjete ne računaju se godine studija u kojima je student imao upisano mirovanje obveza studenta.

Na natječaj za dodjelu stipendije Sveučilišta ne mogu se prijaviti studenti koji imaju upisano mirovanje obveza u akademskoj godini u kojoj se provodi natječaj.

1. **Podnošenje prijava za dodjelu stipendije Sveučilišta u Slavonskom Brodu**

Student se može prijaviti na natječaj za dodjelu stipendije Sveučilištau Slavonskom Brodu samo u jednoj od kategorija iz ovoga natječaja.

Prijava na natječaj za dodjelu stipendije u kategoriji stipendije za izvrsne studente obvezno sadržava:

1. vlastoručno potpisani obrazac prijave na natječaj,
2. potvrdu o ovjerenom prijepisu ocjena svih položenih ispita do kraja akad. god. 2020./2021. s izračunatim prosjekom na tri decimale,
3. potvrdu da je redoviti student Sveučilištau Slavonskom Brodu s reguliranim statusom u akad. god. 2021./2022. (može biti i dio potvrde o ovjerenom prijepisu ocjena iz točke 2.),
4. vlastoručno potpisanu Izjavu da student u akad. god. 2021./2022. ne prima neku drugu stipendiju,
5. ukoliko je student tijekom studiranja na Sveučilištuu Slavonskom Brodu ostvario (osvojio) neke od sljedećih elemenata: jedno od prva tri mjesta na državnom ili međunarodnom natjecanju iz područja struke koju studira, rektorovu ili dekanovu/pročelnikovu nagradu ili ima objavljene znanstvene ili stručne radove, dokaze o tome može priložiti uz prijavu na natječaj.

Prijava na natječaj za dodjelu stipendije u kategoriji stipendije za studente slabijeg socijalno-ekonomskog statusa obvezno sadržava:

1. vlastoručno potpisani obrazac prijave na natječaj,
2. potvrdu o ukupnom broju ECTS bodova ostvarenih u akademskoj godini 2020./2021. ili potvrdu da je student upisan u prvu godinu studija,
3. potvrdu da je redoviti student Sveučilišta u Slavonskom Brodu s reguliranim statusom u akad. god. 2021./2022. (može biti i dio potvrde iz točke 2.),
4. vlastoručno potpisana Izjava o članovima obitelji,
5. vlastoručno potpisana Izjava da student u akad. god. 2021./2022. ne prima neku drugu stipendiju,
6. dokazi određeni u točki III. stavci (3) ovoga Natječaja.

Prijave na natječaj za dodjelu stipendija Sveučilišta u Slavonskom Brodu podnose se na propisanom obrascu koji je u prilogu ovoga Natječaja.

Obrazac prijave na natječaj mora biti vlastoručno potpisan i sadržavati sve potrebne priloge i dokaze propisane uvjetima Natječaja.

Izjava o članovima obitelji i Izjava da student u akad. god. 2021./2022. ne prima neku drugu stipendiju u prilogu su ovoga Natječaja.

**Prijave za dodjelu stipendija se dostavljaju preporučenom poštom do 24. siječnja 2022. godine** na adresu:

 **Sveučilište u Slavonskom Brodu**

**Trg Ivane Brlić Mažuranić 2**

**HR-35000 Slavonski Brod**

s naznakom; **„Natječaj za dodjelu stipendije Sveučilišta u Slavonskom Brodu za akademsku 2021./2022. godinu – kategorija stipendije za izvrsne studente“**  ili

 **„Natječaj za dodjelu stipendija Sveučilišta u Slavonskom Brodu za akademsku 2021./2022. godinu – kategorija stipendije za studente slabijeg socijalno-ekonomskog statusa“**

Prijave se smatraju valjanima ako su podnesene pravodobno s potpunom dokumentacijom koja je definirana u Natječaju.

Prijave s nepotpunom dokumentacijom, nepotpisane ili podnesene izvan roka, neće se razmatrati. Dopuna dokumentacije kao prilog prijavi pristigla izvan utvrđenog roka za podnošenje prijava, neće se razmatrati.

Dostavljena dokumentacija ne vraća se podnositelju prijave.

1. **Način dodjele stipendije**

Nakon isteka roka za podnošenje prijava na javni natječaj za dodjelu stipendija Sveučilišta te razmatranja svih potpunih i pravodobnih prijava, Povjerenstvo za provedbu javnog natječaja za dodjelu stipendija Sveučilišta na temelju kriterija utvrđenih Natječajem utvrđuje rang-liste za svaku kategoriju stipendija.

Rang-lista kandidata za svaku od kategorija u kojima se dodjeljuju stipendije sadrži sljedeće podatke: ime i prezime studenta, datum rođenja, godinu upisa na Sveučilište i ukupan broj ostvarenih bodova.

Odluka o dodjeli stipendije, zajedno s pripadajućim rang-listama, objavljuje se na oglasnoj ploči i internetskoj stranici Sveučilišta.

Sa svakim studentom kojem je dodijeljena stipendija, Sveučilište u Slavonskom Brodu zaključuje ugovor o dodjeli stipendije za godinu za koju je raspisan natječaj o dodjeljivanju stipendije, a kojim se reguliraju prava i obveze Sveučilišta i studenta.

*U vrijeme sklapanja ugovora o dodjeli stipendije Sveučilišta u Slavonskom Brodu, kao i za vrijeme trajanja ugovora, student ne može primati niti jednu drugu stipendiju.*

Ako se naknadnom provjerom utvrdi da podaci iz Izjave o članovima obitelji ne odgovaraju stvarnom stanju članova obitelji, obustavit će se isplata stipendije Sveučilišta u Slavonskom Brodu i student će izvršiti povrat novčanih sredstava koja su mu isplaćena u ime stipendije.

U slučaju da se utvrdi da je u vrijeme zaključivanja Ugovora o dodjeli stipendije Sveučilišta student korisnik neke druge stipendije, studentu će se ponuditi mogućnost da uz uvjet obustave druge stipendije dobije stipendiju Sveučilišta prema Ugovoru o dodjeli stipendije Sveučilišta.

Ako se utvrdi da student uz stipendiju Sveučilišta prima neku drugu stipendiju ili za vrijeme trajanja stipendije Sveučilišta dobije još neku stipendiju, a o toj okolnosti ne obavijesti Sveučilište u roku predviđenom ugovorom o dodjeli stipendije ili u roku od 30 dana od dana primanja druge stipendije, Sveučilište će obavijestiti studenta da se obustavlja isplata stipendije Sveučilišta te da je obvezan vratiti do tada isplaćena sredstva.

Ako student kojemu je dodijeljena stipendija, za vrijeme trajanja stipendije, upiše mirovanje obveza, Sveučilište će obavijestiti studenta da se obustavlja isplata stipendije Sveučilišta.

Novčani iznos stipendije Sveučilišta u Slavonskom Brodu isplaćuje se na tekući/žiro račun studenta korisnika stipendije.

Privitak: Neoporezivi primici koji ulaze u izračun prihoda

|  |  |
| --- | --- |
| OPIS | SIF NOP PRM |
| Primici od kamata po obveznicama koji su obračunani nakon 1. siječnja 2020. i primici po osnovi ugovora životnog osiguranja |  01 |
| Primici po osnovi kapitalnih dobitaka od otuđenja financijske imovine ako to nije djelatnost poreznog obveznika koje ne podliježu oporezivanju sukladno odredbi članka 67. stavak 8. Zakona o porezu na dohodak i primici po osnovi otkupa udjela Fonda hrvatskih branitelja iz Domovinskog rata i članova njihovih obitelji |  02 |
| Obiteljske mirovine koje djeca ostvaruju nakon smrti roditelja prema zakonu kojim se uređuje mirovinsko osiguranje i zakonu kojim se uređuju prava hrvatskih branitelja iz Domovinskog rata i članova njihove obitelji  |  04 |
| Prigodne nagrade, do propisanog iznosa (božićnica, naknada za godišnji odmor i sl.) za tekuće porezno razdoblje  | 22 |
| Stipendije i potpora djetetu za školovanje do 15. godine života odnosno do završetka osnovnoškolskog obrazovanja, ukupno do propisanog iznosaNapomena: Osim stipendija iz javnih izvora sukladno čl. 19. st. 1. |  28 |
| Obiteljske mirovine odnosno novčane naknade u visini obiteljske mirovine ostvarene prema Zakonu o pravima hrvatskih branitelja iz Domovinskog rata i članova njihove obitelji  | 35 |
| Primici fizičkih osoba po osnovi izravnih plaćanja u poljoprivredi sukladno posebnim propisima po osnovi kojih se ne utvrđuje dohodak od samostalne djelatnosti  | 38 |
| Ostale nenavedene naknade plaća koje se isplaćuju na teret državnog proračuna ili na teret sredstava obveznog osiguranja  | 41 |
| Primici na osnovi dividendi i udjela u dobiti koji ne podliježu oporezivanju | 42 |
| Novčana pomoć polaznicima stručnog osposobljavanja za rad bez zasnivanja radnog odnosa  |  54 |

 Rektor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Prof. dr. sc. Ivan Samardžić